kardosdrur/scandi-wiki huggingface dataset:
Anders K. Jacobsen

Anders Kvindebjerg Jacobsen (født 27. oktober 1989) er en dansk fodboldspiller, der spiller i AC Horsens. Han er angriber og har fået øgenavnet "AK47", på grund af sine initialer og sin skarphed foran målet.

Karriere

Odense Boldklub (-2010) 
Han underskrev i sommerpausen 2007 en tre-årig fuldtidskontrakt med Odense Boldklub, indtil da spillede han på danmarkserieholdet, hvor han scorede 15 mål i 13 kampe, og havde dermed en stor andel i oprykningen af OB's andethold til 2. division.

Den 22. juli 2007 fik Anders K. Jacobsen debut for Odense Boldklub, da han kom på banen i holdets 2-0 sejr ude over AGF i stedet for David Nielsen.

I efteråret 2008 blev Jacobsen udlejet til Vejle BK. Lejeopholdet i Vejle BK blev dog ikke en succes og i november 2008 blev Jacobsen fyret i Vejle pga. disciplinære problemer. Jacobsen nåede derfor ikke at optræde en eneste gang på Vejles førstehold.
 
Han fik ikke sin kontrakt forlænget i OB da den udløb i sommeren 2010.

Næstved BK 
Næstved hentede ham på fri transfer i foråret 2010, han fik en to-årig kontrakt for "de grønne". 
 Han forlod Næstved BK allerede efter et halvt år, da han blev enige med klubben om at ophæve samarbejdet med øjeblikkelig virkning i december 2010.

Næsby BK 
Efter bruddet med Næstved BK, skiftede Jacobsen til Næsby BK, hvor han også spillede som ungdomspiller. Opholdet i 2. divisionsklubben blev en succes for Jacobsen, der for alvor fik gang i målscoringen og tiltrak sig interesse fra klubber på højere niveau, hvilket blandt andet førte til en prøvetræning i Superligaklubben Silkeborg IF

FC Fredericia 
Det blev dog 1. divisionsklubben FC Fredericia, der løb med Anders K. Jacobsens underskrift. Han fik en to-årig kontrakt med klubben i maj 2012.

AaB 
Den 30. juli 2013 skiftede han fra FC Fredericia til AaB der opfyldte hans frikøbsklausul. Kontrakten med AaB gjaldt frem til den 31. december 2015. Han scorede sit første mål for AaB mod FC Midtjylland i sin 4. superligakamp for klubben. Han scorede også i de 2 efterfølgende superligakampe mod Brøndby IF og SønderjyskE.

Odense Boldklub (2015-2020) 
I sommeren 2015 vendte han tilbage til OB, som han allerede havde skrevet kontrakt med gældende fra årsskiftet 2015/2016, men parterne blev enige om at fremskynde skiftet, så det fik virkning fra 14. august 2015.

Landsholdskarriere 
Jacobsen har spillet 12 ungdomslandskampe med et mål til følge.

Titler 
 AaB
 Superligaen: 2013/14
 DBU Pokalen: 2014

 SønderjyskE
 Sydbank Pokalen: 2020

Referencer

Eksterne henvisninger 
 
 Anders K. Jacobsen  på AaB.
 Anders K. Jacobsen på transfermarkt.dk
 Anders K. Jacobsen på superstats.dk 

Fodboldspillere fra Danmark
Fodboldspillere fra Odense Boldklub
Fodboldspillere fra AaB
Fodboldspillere fra Næsby Boldklub
Fodboldspillere fra FC Fredericia
Fodboldspillere fra Næstved BK
Ceanothus

Ceanothus er slægt med knap 60 arter, som alle vokser i Nordamerika. Slægtens centrum ligger i Californien. Det er løvfældende eller stedsegrønne træer og buske med spredte (eller sjældnere: modsatte) blade. Bladranden er savtakket eller hel, og bladpladen er trenervet. Blomsterne er små og 5-tallige, samlet i skærme, aks eller toppe. Frugterne er kapselagtige, tørre stenfrugter, der er beskyttet af det blivende bæger. Her omtales kun de arter og hybrider, som dyrkes i Danmark.

Eksterne henvisninger 

 Ceanothus americanus

 Ceanothus x delilianus
 Ceanothus x pallidus

Korsved-familien
Jonas Borring

Jonas Skov Borring (født 4. januar 1985) er en tidligere dansk fodboldspiller. Han spillede primært på venstre kant, men er også blevet brugt på højre. Hans styrker var primært hurtighed, men med sine 193 centimeter var han også god med hovedet inde i feltet. Han spillede over 350 kampe i Superligaen.

Karriere

OB 
Borring startede sin karriere i Glamsbjerg IF, Årslev Boldklub, Dalum IF og B 1913 inden han i juli 2004 blev hentet til OB. Inden skiftet til OB havde han optrådt for forskellige ungdomslandshold.. Han etablerede sig i startopstillingen for OB i sæsonen 2005/06, da klubbens daværende træner Bruce Rioch, viste ham stor tiltro, hvilket han udnyttede. 
I første omgang indgik Borring en et-årig aftale med klubben, men den blev allerede forlænget efter en halvsæson, så den var gældende frem til 2007, men inden den aftale nåede at udløbe forlængede han endnu en gang. Denne gang frem til sommeren 2010.

FC Midtjylland 
FC Midtjylland præsentede 23. juni 2008 Borring som ny spiller, hvor han indgik en fire-årig kontrakt med klubben. Handlen var den største nogensinde mellem to danske klubber, og prisen skulle angiveligt have ligget på 21 millioner kroner for kantspilleren.

Randers FC 
I sommeren 2012 udløb Borrings kontrakt med FC Midtjylland, hvorefter han blandt andet var på prøvetræning i den tyske 2. Bundesliga-klub FSV Frankfurt uden at det blev til en kontrakt. Den 31. august 2012 blev det så offentliggjort at Borring havde indgået en to-årig aftale med den nyoprykkede Superligaklub Randers FC. Den 23. marts 2016 blev Randers FC og Jonas Borring enige om at ophæve kontrakten, som en konsekvens af et trekantsdrama mellem Borring, Borrings fraseparerede hustru og Randers FC-anfører Christian Keller.

Tilbage til FC Midtjylland 
Efter kone-konflikten skiftede Borring i april 2016 til Brøndby IF, men efter blot to officielle kampe og 3 måneder i Brøndby skiftede Borring i juli 2016 igen til FC Midtjylland som et led i en byttehandel mellem de to klubber.

AC Horsens
Den 9. januar 2018 offentliggjorde AC Horsens købet af Jonas Borring i FC Midtjylland. Jonas Borring skrev under på en kontrakt der løber frem til sommeren 2020

Den 18. august 2019, blev Borring og AC Horsens enige om at ophæve kontrakten. Han udtalte i forbindelse med ophævelsen at han overvejede at stoppe karrieren.

Efter kort tids overvejelse, besluttede han sig den 7. september 2019 for at stoppe.

Landshold 
Jonas Borring blev udtaget til det danske landshold i forbindelse med to kvalifikationskampe for EM 2008 mod Liechtenstein og Sverige.

Referencer

Eksterne henvisninger 

Fodboldspillere fra Danmark
Fodboldspillere fra Odense Boldklub
Fodboldspillere fra FC Midtjylland
Personer fra Ringkøbing
Fodboldspillere fra Randers FC
Fodboldspillere fra Brøndby IF
Det Digitale Byggeri

Det Digitale Byggeri var et initiativ fra Økonomi- og Erhvervsministeriet der havde til formål at digitalisere byggeriet. Initiativet blev udmøntet i bekendtgørelse nr. 1365 af 2007. Bekendtgørelsen er blevet revideret to gange, sidst i 2013. Der er nu to gældende bekendtgørelser, nr. 118 og nr. 119.

Det digitale Byggeri søgte at involvere virksomheder i byggebranchen bredt, ved at udbyde en række opgaver, som skulle udgøre grundlaget for digitataliseringen af byggeriet. Opgaverne blev kaldt henholdsvis "Det Digitale Fundament", "Bygherrekrav" og "Bedst i Byggeriet", og bestod af følgende:

 Det Digitale Fundament, Ny klassifikation for byggeriet.  
 Brug af projektweb
 Digitalt udbud og tilbud, vundet af BANK konsortiet (Balslev A/S, KHRAS, Norconsult A/S, Arkitektskolen i Aarhus)
 3D visualisering/simulering
 Digital aflevering
 Bedst i Byggeriet
I 2003-2006 udviklede en række konsortier deres løsninger på disse opgaver. Der er ikke meget af materialet der stadig er i brug, idet både Dansk Bygge Klassifikation og målereglerne er erstattet af andre løsninger.

Eksterne henvisninger 
 Det Digitale Byggeri 

It-udviklingsprojekter
Årslev Station

Årslev Station er en station på Svendborgbanen, og ligger i Årslev på Fyn.

Stifteren af Socialistisk Folkeparti, Aksel Larsen, var assistent på stationen 1917-1918, før han sagde sin stilling op og rejste til København.

Litteratur/kilde 
 Viinholt-Nielsen, Lars: Svendborgbanen i 125 år. SFJ-Bøger 2001. .

Eksterne henvisninger 
 Årslev Station på dsb.dk

Stationer på Svendborgbanen
Bygninger, konstruktioner og anlæg i Faaborg-Midtfyn Kommune
Kværndrup Station

Kværndrup Station er en station på Svendborgbanen, der ligger i Kværndrup på Midtfyn.

Fra stationen udgik der mellem 1894 og 1946 et 2 km langt sidespor til Egeskov Slots avlsbygninger. Ved særlige lejligheder blev sporet benyttet til persontransport, blandt andre af Dronning Alexandrine og Kong Christian 10., når de skulle til slottet.

Litteratur 
 Viinholt-Nielsen, Lars: Svendborgbanen i 125 år. SFJ-Bøger 2001. .

Eksterne henvisninger 
 Kværndrup Station på dsb.dk

Stationer på Svendborgbanen
Bygninger, konstruktioner og anlæg i Faaborg-Midtfyn Kommune
Matti Lund Nielsen

Matti Lund Nielsen (født 8. maj 1988) er en dansk fodboldspiller, der senest spillede for Hvidovre IF.

Karriere 
Han spiller på den centrale offensive midtbane.

Odense Boldklub 
Han blev rykket op på OB's 1. hold, efter flere succesrige sæsoner på på OB's Danmarksserie old. Han fik sin debut på 1. holdet den 4. marts 2007 i Royal League-kampen mellem OB og Lillestrøm.

Han spillede i Lyngby, hvor han var på en etårig lejekontrakt i 2008/09. Året efter kom han tilbage til OB, hvor han dog ikke formåede at få spilletid i efteråret 2009.

Referencer

Eksterne henvisninger 
 

Fodboldspillere fra Danmark
Fodboldspillere fra Odense Boldklub
Fodboldspillere fra Lyngby Boldklub
Fodboldspillere fra FC Nordsjælland
Personer fra Odense
Fodboldspillere fra Pescara Calcio
Fodboldspillere fra Hellas Verona FC
Stenstrup Syd Station

Stenstrup Syd Station er en station på Svendborgbanen, og ligger i Stenstrup på Fyn.

Stationen åbnede i 1883 som Stenstrup Sidespor for godstransport til flere nærtliggende teglværker. Den 15. maj 1928 åbnede stationen for passagertransport. Det sidste sidespor blev nedlagt den 15. december 1969.

Samtidig med DSBs overtagelse af banen den 1. april 1949, skiftede stationen til sit nuværende navn. Den i 1929 opførte ventesal blev revet ned i år 2000.

Togforbindelser 
Stationen betjenes på hverdage, uden for myldretiden med:

 1 tog pr. time mod Odense
 1 tog pr. time mod Svendborg

Litteratur/kilde 
 Viinholt-Nielsen, Lars: Svendborgbanen i 125 år. SFJ-Bøger 2001. .

Eksterne henvisninger 
 Stenstrup Syd Station på dsb.dk

Noter 

Stationer på Svendborgbanen
Bygninger, konstruktioner og anlæg i Svendborg Kommune
Jonas Troest

Jonas Troest (født 4. marts 1985 i København) er en dansk forsvarsspiller, der pt. er uden kontrakt.

Karriere 
Troest har tidligere spillet i B 93, men fik først sit helt store gennembrud for SAS-ligaholdet Silkeborg IF i efteråret 2005, hvorefter han skiftede til Hannover 96. Her havde han dog ingen succes og skiftede ved nytåret 2006/2007 tilbage til dansk fodbold for at spille for OB. Han spillede i OB fra 2007 til 2010 med trøjenummer 18.

Han skiftede til den tyrkiske klub Konyaspor i 2010, men nåede kun at være tilknyttet klubben et par måneder, før han fortrød og rejste tilbage til OB.

SønderjyskE 
Troest skiftede i juli 2011 til superligaklubben SønderjyskE på en lejeaftale fra Odense Boldklub, gældende for resten af 2011. Kontrakten med OB udløb den 31. december 2011. Da lejeopholdet i klubben udløb, indgik Troest en aftale med klubben frem til sommeren 2014. 

I januar 2013 blev Troest degraderet til SønderjyskEs ungdomstrup, da man fra klubbens side ikke mente, at han havde niveau til at spille med på Superligaholdet. Et halv år senere blev han igen rykket op i førsteholdstruppen. Efter en prøvetræning i den norske klub Kongsvinger IL, hvor det ikke blev til et skifte, blev Troest i september 2013 igen rykket ned i ungdomstruppen. Ifølge Troest selv er konflikten med SønderjyskE en form for chikane, og Spillerforeningen er derfor gået ind i sagen.

AB  
Den 31. januar 2014 blev Troest udlejet til AB indtil slutningen af sæsonen. I sommerpausen 2014 købte de permanent Troest, men den 16. juni 2016 blev det offentliggjort, at de to parter afbrød samarbejdet.

International karriere 
Troest har spillet adskillige ungdomslandskampe og står noteret for 25 kampe på U21-landsholdet.

Privat 
Begge Jonas Troests forældre har været danske mestre på 400 meter hæk. Moren Anita Sølyst er stadig indehaver af den danske juniorrekord i syvkamp, ligesom hun vandt 400 meter hæk 1977, den første gang disciplinen var på DM-programmet. Faren Jørgen Troest vandt 400 meter hæk i 1984 og 1985 og sikrede sig desuden sølv på 800 meter i 1977, to hundrededele af et sekund efter Tom B. Hansen. Hans lillesøstre, Stina og Ditte, er to af Danmarks mest lovende atletikudøvere ,og hans lillebror Magnus er også professionel fodboldspiller og var i sæsonen 2010/2011 udlejet fra Serie A-klubben Genoa til Serie B-klubben AS Varese 1910. Begge brødre har også vist stort talent for atletik i Amager Atletik Club.

Eksterne henvisninger 
 Jonas Troest, all-time Superliga statistik på Superstats.dk

Referencer 

Fodboldspillere fra Danmark
Fodboldspillere fra B.93
Fodboldspillere fra Silkeborg IF
Fodboldspillere fra Odense Boldklub
Fodboldspillere fra Hannover 96
Fodboldspillere fra Konyaspor
Fodboldspillere fra SønderjyskE
Fodboldspillere fra Akademisk Boldklub
Personer fra København
Stenstrup Station

Stenstrup Station er en station på Svendborgbanen, og ligger i Stenstrup på Fyn.

Togforbindelser 
Stationen betjenes på hverdage, uden for myldretiden med:

 2 tog pr. time mod Odense
2 tog pr. time mod Svendborg

Eksterne henvisninger 
 Stenstrup Station på dsb.dk

Noter 

Stationer på Svendborgbanen
Bygninger, konstruktioner og anlæg i Svendborg Kommune
Svendborg Vest Station

Svendborg Vest Station er en station på Svendborgbanen, og ligger i den vestlige del af Svendborg på Sydfyn. Udover at betjene beboerne i bydelen, benyttes stationen også af studerende ved Svendborg Gymnasium, afdelinger af Svendborg Erhvervsskole og en afdeling af den maritime uddannelsesinstitution SIMAC (Svendborg International Maritime Academy).

Togforbindelser 
Stationen betjenes på hverdage, uden for myldretiden med:

 2 tog pr. time mod Odense
 2 tog pr. time mod Svendborg

Litteratur/kilde 
 Viinholt-Nielsen, Lars: Svendborgbanen i 125 år. SFJ-Bøger 2001. .

Eksterne henvisninger 
 Svendborg Vest Station på dsb.dk

Noter 

Stationer på Svendborgbanen
Vest Station
Etableret i 1982
Vest Station
Rudme Station

Rudme Station er en station på Svendborgbanen, og ligger i Rudme på Midtfyn. Oprindelig skulle stationen have heddet Volstrup efter den nærliggende by, men navnet blev ændret kort før åbningen.

Stationsbygningen fra 1876 blev revet ned omkring 2004-2005. I 2009 blev det overvejet at nedlægge stationen helt på grund af mangel på passagerer.

Litteratur/kilde 
 Viinholt-Nielsen, Lars: Svendborgbanen i 125 år. SFJ-Bøger 2001. .

Referencer

Eksterne henvisninger 
 Rudme Station på dsb.dk

Stationer på Svendborgbanen
Bygninger, konstruktioner og anlæg i Faaborg-Midtfyn Kommune
Pederstrup Station

Pederstrup Station er en station på Svendborgbanen, og ligger i Pederstrup på Midtfyn.

Stationsbygningen fra 1876 blev revet ned omkring 2004-2005. I 2009 blev det overvejet at nedlægge stationen helt på grund af mangel på passagerer.

Referencer

Eksterne henvisninger 
 Pederstrup Station på dsb.dk

Stationer på Svendborgbanen
Bygninger, konstruktioner og anlæg i Faaborg-Midtfyn Kommune
Højby Station

Højby Station er en station på Svendborgbanen, og ligger i Odensebydelen Højby på Fyn.

Stationsbygningen fra 1876 blev revet ned omkring 2004-2005.

Stationer på Svendborgbanen
Bygninger, konstruktioner og anlæg i Odense Kommune
Double Impact

Double Impact (dansk titel: Dobbelt slagkraft) er en actionfilm fra 1991, instrueret af Sheldon Lettich, og hovedrollen spilles af Jean-Claude Van Damme som Alex/Chad Wagner.

Alex og Chad Wagner er tvilinger som bliver separeret da de som spædbørn mister deres forældre som bliver dræbt af forbryderbossen. Nu 25 år senere mødes de for første gang og slår sig sammen for at hævne sig på de folk som dræbte deres forældre.

Trivia 
 Bolo Yeung som spiller en af filmens skurke spillede også sammen med Jean-Claude Van Damme og spillede her også skurk i filmen Bloodsport.
 Kamil Krifia, som spiller Alex's barejer, spillede Tong Po i Kickboxer 4, en karekter som først optrådte i Kickboxer som også havde Jean-Claude Van Damme på rollelisten.
 I den scene hvor Chad forlader hovedkvarteret uden begrundelse for at redde Alex's kæreste Danielle, ser man Alex forbruge store beløb til whiskey imens han forestiller hvad hans bror og søster monstro laver. Denne tanke leder den allerede hidsige Alex ind i et raseri. Et sådan raseri at han på et tidspunkt får whiskeyen til at sive ud af hans næse. Dette fænomen kaldes på engelsk en "nasal pulmonic egressive" og er afviger meget fra det som er kendt som "whiskeynæse" eller rhinophyma.

Eksterne Henvisninger 

Amerikanske film fra 1991
Actionfilm fra USA
Hjallese Station

Hjallese Station er et trinbræt på Svendborgbanen beliggende i Hjallese, en sydlig bydel i Odense.

Stationen åbnede den 12. juli 1876. Fra 1879 til 1999 var der sidespor til større virksomheder i området. Den sidste del af stationsbygningen blev revet ned i 2004/2005.

Odense Letbane 
Stationen er fra 28. maj 2022 sydlig endestation for Odense Letbane. I den forbindelse er der anlagt en ny perron for Svendborgbanen, såvel som nye perroner for letbanen. Ombygningen sikrer at der er let overgang mellem Svendborgbanen og letbanen.

Letbanen kører med op til otte afgange i timen mod Tarup Center.

Galleri

Litteratur/kilde 
 Viinholt-Nielsen, Lars: Svendborgbanen i 125 år. SFJ-Bøger 2001. .

Eksterne henvisninger 
 Hjallese Station på dsb.dk

Referencer 

Stationer på Svendborgbanen
Bygninger, konstruktioner og anlæg i Odense Kommune
Odense Letbane
Den sidste actionhelt

Den sidste actionhelt (originaltitel: Last Action Hero) er en amerikansk actionfilm fra 1993. Filmen er instrueret af John McTiernan, og hovedrollen spilles af Arnold Schwarzenegger. Filmens budget var på 85 millioner dollars.

Filmen indeholder en mængde rockmusik fra 1980'erne og 1990'ern med blandt andre AC/DC, Megadeth, Alice in Chains, Def Leppard og Aerosmith.

Handling 

Danny (Austin O'Brien) er en trettenårig dreng, som elsker at gå i biografen. En aften får han en gylden billet af biografejeren Frank, som fortæller ham, at som barn fik selv fik den af Harry Houdini. Da Danny ser filmen den aften, sørger den gyldne billet for at drage ham ind i filmen. Her ankommer han til en klassisk action-verden, og får endelig muligheden for at slå sig sammen med sin største filmhelt, Jack Slater (Arnold Schwarzenegger) og sammen med ham bekæmpe kriminaliteten.

Modtagelse 
Filmen fik en blandet modtagelse af anmelderne og har kun opnået 34 % på Rotten Tomatoes og 44 % på Metacritic. Den blev en publikumssucces, både i USA og mange andre lande. Den inbragte $137 millioner på verdensbasis, heraf $50 millioner i USA alene. Filmen blev den 15. mest indbringende på verdensbasis i 1993 og den 26 mest indbringende i USA.

Filmen blev nomineret til hele seks Razzie Award, blandt andet "værste film" og "værste instruktør". Den blev også nomineret til syv Saturn Award, blandt andet i kategoriene "bedste fantasy film", "bedste instruktør" og "bedste mandlige hovedrolle". Austin O'Brien blev desuden nomineret til en Young Artist Award.

Medvirkende 

 Arnold Schwarzenegger som Jack Slater og sig selv
 Austin O'Brien som Danny Madigan
 Charles Dance som Benedict
 Robert Prosky som Nick
 Tom Noonan som the Ripper og sig selv
 Joan Plowright som Dannys lærer
 Frank McRae som Lieutenant Dekker
 Anthony Quinn som Tony Vivaldi
 Bridgette Wilson som Whitney Slater og skuespilleren Meredith Caprice
 F. Murray Abraham som John Practice
 Mercedes Ruehl som Irene Madigan
 Art Carney som Frank
 Sir Ian McKellen som Døden
 Charles Kalani, Jr. som Tøff asiatisk mann
 Ryan Todd som Andrew Slater
 Jason Smith som Dannys ven
 Sven-Ole Thorsen som Pistolmand ved begravelse
 Danny DeVito som Whiskers (stemme)
 Sylvester Stallone som the Terminator

Litteratur 
 Rikke Schubart: Schwarzenegger meets Eco – intertekstualitet i hypertekstens tidsalder (i Filmæstetik og Billedhistorie 1997)

Referencer

Eksterne henvisninger 
 

Amerikanske film fra 1993
Actionfilm fra USA
Ullern

Ullern er en administrativ bydel i Oslo. Den har 34.569 indbyggere (2020) og et areal på 9,4 km². Den ligger i sydvest Oslo med Lysakerelven (og dermed Bærum) mod vest. Strøgene Bygdøy og Frogner fra bydelen Frogner ligger henholdsvis mod syd og øst. Mod nord ligger bydelen Vestre Aker.

Eksterne Henvisninger 
 Ullern bydel

Referencer 

Bydele i Oslo
Highway in the Sky

Highway in the Sky (hyppigt forkortet til HITS) har flere betydninger eller specialiseringer:
Highway in the sky – Disneyland Monorail System.
NASA Highway in the sky – se Small Aircraft Transportation System.
FlightLogic Highway in the Sky

Kilder/referencer 

en:Highway in the sky
Double Team

Double Team, er en actionfilm fra 1997 instrueret af Tsui Hark med Jean-Claude Van Damme og Dennis Rodman i hovedrollerne.

Handling 

Jack Quinn, landets mest effektive anti-terroragent, trækker sig tilbage fra branchen. Men under sit sidste opgør – mod terroristen Stavros – går alt galt, og på et kort øjeblik er alle han har kært i fare.

Da han vågner den næste dag er han havnet i The Colony, et tophemmeligt fængsel for agenter, som er for farlige at have på fri fod, men dog alligevel for værdifulde at dræbe.

Jack ved, at hans gravide kone er øverst på Stavros' dødsliste, og den eneste mand, som kan hjælpe er våbenhandleren Yaz, som spiser vanddaler til morgenmad.

Om filmen 
Filmen er indspillet i Nice og Rom. Verdenspremiere foregik i USA 4. april 1997, mens premieren i Danmark skete 15. august samme år.

Aldersgrænsen er 15 år.

Rolleliste (udvalgte) 
Jean-Claude Van Damme – Jack Quinn
Dennis Rodman – Yaz 
Mickey Rourke – Stavros 
Orso Maria Guerrini – boende i the Colony

Musik i filmen 
Rush Hour, skrevet af Joey Schwartz, fremført af Joey Schwartz, Eric Swerdloff og Clark Anderson
Margherita, skrevet af R. Gamberini og L. Pavignani, fremført af Leareo Gianferrari
Double Delight, skrevet af Joey Schwartz, fremført af Joey Schwartz og Eric Swerdloff
Just A Freak, skrevet af Crystal Waters, Richard Payton og Doug Smith, fremført af Crystal Waters feat. Dennis Rodman

Udmærkelser 
1998 – Razzie Award – værste nye stjerne, Dennis Rodman
1998 – Razzie Award – værste filmpar, Dennis Rodman og Jean-Claude Van Damme 
1998 – Razzie Award – værste mandlige birolle, Dennis Rodman

Eksterne henvisninger 
 

Actionfilm fra USA
Amerikanske film fra 1998
Erling Lae

Erling Lae (født:  16 marts 1947) er norsk politiker (H). Han er uddannet cand. phil. med hovedfag i historie og var fra 29 marts 2000 til 29 september 2009 byrådsformand i Oslo. Han er også nestleder i Høyre og medlem af Oslo Høyres arbejdsudvalg, hovedstyre og repræsentantskab. 

Mellem 1997 og 2000 var han medlem i byrådet for ældreområdet og bydelene. Han blev første gang valgt ind  bystyret i 1991. 
Han var gruppeleder for Høyre i bydelen Ullevål-St.Hanshaugen fra 1987.

Politikere fra Høyre
Personer fra Oslo
Politikere der er LGBT-personer
Onindo

Onindo er en dansk baseret søgemaskine, med fokus på rejsebranchen.

Beskrivelse 
Onindo giver brugeren mulighed for at indhente aktuelle priser og specifikationer på rejser fra en række tilknyttede rejseselskabers websideer. Hermed kan priserne sammenlignes for den ønskede service og danne et beslutningsgrundlag for kunden. En evt. handel foregår så direkte mellem brugeren og rejseselskabet – og altså udenom søgetjenesten, der blot er formidler.

Tjenesten blev oprettet i 2006 af forskellige personer, der havde erfaringer fra rejsebranchen. I efteråret 2006 indtrådte JP/Politikens Hus i selskabet bag som medejer.

Eksterne links 
 Onindo 

Søgemaskiner